30.12.2022.
HR
Službeni list Europske unije
C 498/25
7. prepoznaje da suradnja gradova i regija s relevantnim lokalnim i regionalnim dionicima, uključujući poduzeća, sveučilišta i istraživačke centre, organizacije civilnog društva i građane, doprinosi povećanju osviještenosti i prihvaćanju klimatskih mjera u javnosti na lokalnoj, regionalnoj, nacionalnoj i globalnoj razini, kao i omogućavanju i promicanju dobrog života za sve unutar ograničenja planeta;
8.
podsjeća da je klimatski program bio jedna od glavnih tema panela građana i građanki i plenarne sjednice Konferencije o budućnosti Europe, što je dovelo do 49 prijedloga nadopunjenih detaljnim mjerama.
Građani EU-a pozivaju na ubrzanu zelenu tranziciju, potrebu za usmjeravanjem na obrazovanje, bolju komunikaciju i rješavanje pitanja socijalne pravde; (1)
9.
podsjeća da klimatske promjene imaju posebnu rodnu dimenziju jer su žene na globalnoj razini više pogođene posljedicama klimatskih promjena; stoga je sudjelovanje žena lidera u pregovorima o klimi ključno za učinkovito djelovanje u području klime, a podnacionalna klimatska diplomacija može pomoći u premošćivanju tog jaza jer je razmjerno više žena aktivno u lokalnoj politici;
10. naglašava da je u gradovima mnogo mladih koji su predvodnici u borbi protiv klimatskih promjena i koji osnivaju nove pokrete i inicijative, poput prosvjeda mladih protiv klimatskih promjena, čime se stvara nova vrsta pritiska na lokalne, regionalne i nacionalne vlasti.
U suradnji s organizacijama mladih gradovi mladima pružaju odgovarajuće alate, platforme i prostor za izražavanje vlastitih mišljenja putem uličnih okupljanja ili sudjelovanja na sastancima lokalnih vijeća.
Gradovi i regije tako aktivno stvaraju čelnike sutrašnjice, koji su spremni rješavati lokalne probleme i predstavljati svoju zajednicu;
11.
ističe da je sudjelovanje lokalnih i regionalnih vlasti posebno važno kad je posrijedi utvrđivanje mogućnosti i rizika planiranih klimatskih mjera za zapošljavanje, prihode i ekonomske aktivnosti prema spolu, dobnoj skupini, zanimanju i području poslovanja;
12.
smatra da su, s obzirom na blizinu građanima, gradovi i regije instrumenti za osnaživanje zajednice, samoodređenje i dobro upravljanje: podnacionalna diplomacija stvara izravnu vezu između građana i globalnih pitanja, čime se prevladavaju demokratski deficiti tradicionalnog multilateralnog oblikovanja politika u kojem građani ne sudjeluju u donesenim odlukama;
13. smatra da podnacionalna klimatska diplomacija može doprinijeti prevladavanju posebnih izazova s kojima se suočava diplomacija na državnoj razini, kao što su česte pat situacije i podjele između sjevera i juga;
14. ukazuje na međunarodne saveze regija i općina za zaštitu klime, kao što je koalicija „Under2”, koji daju važan doprinos međunarodnoj politici zaštite klime na podnacionalnoj razini te bi stoga trebali biti jače uključeni u pregovore Ujedinjenih naroda; traži od Komisije da te saveze uključi u svoju klimatsku diplomaciju;
15.
ističe nekoliko razina na kojima podnacionalni akteri promiču međunarodni i europski plan za klimu:
(a) donošenje progresivnih klimatskih politika unutar svojih nadležnosti uz uključivanje lokalnih dionika i predstavnika raznih skupina radi poticanja provedbe;
(b) uključivanje drugih podnacionalnih aktera u horizontalnu diplomaciju kako bi se posvetili ambicioznim klimatskim ciljevima, stvarajući tako šire i snažnije zajednice klimatski ambicioznih područja;
(c) posredstvom vertikalne diplomacije, utjecanje na nacionalnu politiku u području okoliša i klime te odlučno nastupanje u raspravama o klimi i pregovorima na razini država; ograničavanje moguće štete u slučaju nepovoljnih nacionalnih politika;
(1)
Prijedlogom 3./mjerom 11. poziva se na jačanje vodstva EU-a i preuzimanje snažnije uloge i odgovornosti u promicanju ambicioznog djelovanja u području klime, pravedne tranzicije i potpore za rješavanje problema gubitaka i štete u međunarodnom okviru.